ప్రధాని నవాజ్‌ షరీప్‌ అనుమతి
లిఖిత పూర్వక హామీ కోరిన పిసిబి
చివరి నిముషంలో మరో ట్విస్ట్‌
మండిపడుతున్న బిసిసిఐ
ముంబై : వరల్ట్‌ టి20ల్లో భారత్‌,పాకిస్థాన్‌ జట్ల మధ్య జరుగనున్న మ్యాచ్‌పై నెలకొన్న ఉత్కంఠ తొలగిపోయింది.వరల్డ్‌ టి20 టోర్నీమెంట్‌లో పాల్గొనే విషయంలో భారత్‌కు వచ్చేందుకు పాకిస్థాన్‌ జట్టుకు గ్రీన్‌ సిగ్నల్‌ లభించింది.దీంతో పాకిస్థాన్‌ జట్టు నేడు భారత్‌కు రానుంది.ఇరుదేశాల మధ్య ఉన్నతాధికారుల సంప్రదింపులు జరపడంతో ఎట్టకేలకు పాకిస్థాన్‌ మెత్తబడింది.దీంతో పాక్‌ ప్రధాని నవాజ్‌ షరీప్‌ భారత్‌లో మ్యాచ్‌ ఆడేందుకు అనుమతినిచ్చారు. ఈ నెల 19న భారత్‌, పాకిస్థాన్‌ల మధ్య కోల్‌కతాలోని ఈడెన్‌గార్డెన్‌ వేదికగా మ్యాచ్‌ జరుగనుంది.కాగా వాస్తవానికి టోర్నీ షెడ్యూల్‌ ప్రకారం ఇరు జట్ల మధ్య జరగాల్సిన మ్యాచ్‌ని హిమాచల్‌ప్రదేశ్‌లోని ధర్మశాల స్టేడియాన్ని ఐసిసి ఖరారు చేసింది. అయితే ధర్మశాల వేదిక నుంచి వేరే ప్రాంతానికి మార్చాలని పిసిబి పంపించిన ఇద్దరు సభ్యుల బృందం సిఫారసు చేయడంతో ధర్మశాల నుంచి వేరే వేదికకు మార్చాలని పాకిస్థాన్‌ క్రికెట్‌ బోర్డు ఐసిసిని కోరింది.కాగా మొదట వేదికను మార్చే సమస్య లేదని తేల్చిచెప్పిన ఐసిసి,ఆ తరువాత పాకిస్థాన్‌ ఆందోళనను పరిగణలోకి తీసుకుని ఈ మ్యాచ్‌ వేదికను ధర్మశాల నుంచి వేరే వేదికకు మార్చే విషయాన్ని ఐసిసి పరిశీలిస్తుంది.దీంతో భారత్‌- పాకిస్థాన్‌ మధ్య జరగాల్సిన వేదికను  ఈడెన్‌గార్డెన్‌కు మార్చారు. వేదిక మార్పుపై ఐసిసి పరిశీలిస్తున్న నేపథ్యంలో పాకిస్థాన్‌ నుంచి బయల్దేరాల్సిన ఆ దేశ జట్టు తన ప్రయాణాన్ని వాయిదా వేసుకు న్నట్లు పిసిబి పేర్కొంది.సుదీర్ఘ విరామం తరువాత పాకిస్థాన్‌ జట్టు భారత్‌కు వస్తుంది. ముంబైలో ఉగ్రవాద దాడుల తరువాత ఇరు దేశాల మధ్య క్రికెట్‌ సంబంధాలు పూర్తిగా దెబ్బతిన్నాయి. అంతర్జా తీయ క్రికెట్‌ మండలి ఆధ్వర్యంలో జరిగే ఆసియా కప్‌,వరల్డ్‌ కప్‌లలో ఇరు జట్లు పాల్గొనడం మినహా ద్వైపాక్షిక సిరీస్‌లు జరగలేదు.
టి20ల్లో ఆడేందుకు పాకిస్థాన్‌ క్రీడాకారులు భారత్‌ రావాలంటే వారి భద్రత విషయంలో లిఖిత పూర్వక హామీ ఇవ్వాలంటూ పాకిస్థాన్‌ క్రికెట్‌ బోర్డు మరో ట్విస్ట్‌ పెట్టింది.భద్రతను సాకుగా చూపుతూ కేవలం గంట వ్యవధిలోనే పాక్‌ క్రికెట్‌ బోర్డు తన నిర్ణయాన్ని మార్చుకుంది.మార్చి 12న కోల్‌కతాలోని ఈడెన్‌గార్డెన్స్‌లో పాక్‌ తొలి మ్యాచ్‌ జరగాల్సి ఉంది.కాగా పాక్‌ క్రికెట్‌ బోర్డు తాజా నిర్ణయం బిసిసిఐ మండిపడుతుంది.